2018 m. įgyvendinami projektai

**1. Valstybinio visuomenės sveikatos stiprinimo fondo savižudybių prevencijos projektas „Varėnos rajono savivaldybės bendruomenių gebėjimų stiprinimas savižudybių prevencijos srityje“.**

*Projekto įgyvendinimo trukmė* : 2017 m. gruodžio mėn. – 2018 m. lapkričio mėn. ( 12 mėn.).

*Projekto tikslas* - sustiprinti specialistų, susiduriančių su savižudybės grėsme ir mėginimais žudytis, kompetenciją, atlikti savižudybės intervenciją, įgyvendinant savižudybių intervencijos įgūdžių mokymo programą "ASIST", išmokyti asmenis, dažniau susiduriančius su savižudybės rizika, padėti žmonėms, ketinantiems nusižudyti, suteikti jiems žinių, kaip ir kur gali rasti reikiamą pagalbą, įgyvendinant mokymo programą „SafeTALK“ ir stiprinti tinklaveiką tarp pagalbos asmeniui galvojančiam apie savižudybę teikėjų.

*Tikslinė grupė*: Varėnos rajono gyventojai.

Projektą finansuoja Valstybinis visuomenės sveikatos stiprinimo fondas ir Varėnos rajono savivaldybė.

2. **Varėnos rajono savivaldybės visuomenės sveikatos rėmimo specialiosios programos projektas ,,Ankstyvosios intervencijos programos įgyvendinimas Varėnos rajono savivaldybėje“**

*Projekto trukmė*: 2018 m. balandžio mėn.– 2018 m. gruodžio mėn.

*Projekto tikslas*: stiprintiankstyvosios intervencijos paslaugų jaunimui prieinamumą ir kokybę.

*Projekto partneriai*: Narkotikų, tabako ir alkoholio kontrolės departamentas.

*Tikslinė grupė*: Varėnos švietimo centro specialistai, Atviro jaunimo centro specialistai, vaiko gerovės komisijos nariai, Varėnos rajono savivaldybės administracijos švietimo skyriaus specialistai, vaikų teisės specialistai, tarpinstitucinio bendradarbiavimo koordinatorius, pareigūnai, visuomenės sveikatos specialistai, ugdymo įstaigų atstovai, psichologai, socialiniai pedagogai, socialiniai darbuotojai, nevyriausybinių organizacijų atstovai.

Projektą finansuoja Varėnos rajono savivaldybė.

3. **Varėnos rajono savivaldybės visuomenės sveikatos rėmimo specialiosios programos projektas ,,Sveiki mano dantukai“**

*Projekto trukmė*: 2018 m. balandžio mėn.– 2018 m. gruodžio mėn.

*Tikslas* - vykdyti pirminę vaikų dantų ėduonies prevenciją.

*Projekto partneriai*: Varėnos „Pasakos“ vaikų lopšelis-darželis, Varėnos „Žilvičio“ vaikų lopšelis-darželis, Senosios Varėnos „Nykštuko“ vaikų lopšelis-darželis, Varėnos r. Matuizų pagrindinės mokyklos ikimokyklinio ir priešmokyklinio ugdymo skyrius.

*Tikslinė grupė:* priešmokyklinio amžiaus vaikai.

Projektą finansuoja Varėnos rajono savivaldybė.

4. **Varėnos rajono savivaldybės visuomenės sveikatos rėmimo specialiosios programos projektas ,,Pedikuliozės prevencija Varėnos rajone“**

*Projekto trukmė*: 2018 m. balandžio mėn.– 2018 m. gruodžio mėn.

*Tikslas -*  mažinti  sergamumą pedikulioze Varėnos rajone.

*Projekto partneriai* Varėnos socialinių paslaugų centras, Varėnos rajono ugdymo įstaigos.

Tikslinė *grupė:* Varėnos rajono gyventojai (Dalyvių amžius nuo 1 iki 70 metų ir vyresni).

Projektą finansuoja Varėnos rajono savivaldybė.